**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 13 /09/2023**

**Αριθμ. Πρωτ.: 17494**

**ΑΠΟΣΠΑΣΜΑ**

**Από το πρακτικό της αριθμ. 21ης /2023 Τακτικής Συνεδρίασης**

**της Οικονομικής Επιτροπής Δήμου Λεβαδέων**

**Αριθμός απόφασης : 183**

**Ανάθεση μίσθωσης υδροφόρων οχημάτων για αντιμετώπιση πυρκαγιών στην περιοχή του δήμου από 21/8/2023 έως 29/8/2023 με την διαδικασία της διαπραγμάτευσης χωρίς προηγούμενη δημοσίευση (σε προγενέστερο χρόνο).**

Στη Λιβαδειά σήμερα 12η Σεπτεμβρίου 2023 ημέρα Τρίτη , ώρα 14,00 και στο Γραφείο Δημάρχου Λεβαδέων στο Νέο Δημαρχείο – Πλατεία Λάμπρου Κατσώνη , συνεδρίασε η Οικονομική Επιτροπή Δήμου Λεβαδέων μετά την από 17270/08-09-2023 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Του άρθρου 77 του Ν. 4555/2018 , β)Των διατάξεων του άρθρου 40 του Ν.4735/2020 που αντικατέστησε το άρθρο 72 του Ν .3852/2010 γ) Των διατάξεων της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής» δ) Των διατάξεων του Ν. 5013/2023

Αφού διαπιστώθηκε ότι υπάρχει νόμιμη απαρτία, επειδή σε σύνολο 9 (εννέα) μελών ήταν παρόντες 6 (έξι) , ήτοι

**ΠΑΡΟΝΤΕΣ ΑΠΟΝΤΕΣ**

1. Ταγκαλεγκας Ιωάννης-Πρόεδρος 1 Πούλος Ευάγγελος

2 Μητάς Αλέξανδρος 2.Μπράλιος Νικόλαος

3. Καλογρηάς Αθανάσιος 3.Καραμάνης Δημήτριος

4. Σαγιάννης Μιχαήλ Αν και είχαν νόμιμα προσκληθεί

5. Μερτζάνης Κωνσταντίνος

6. Καπλάνης Κωνσταντίνος

Ο Πρόεδρος της Οικονομικής Επιτροπής ενημέρωσε το σώμα ότι υποβλήθηκε η υπ΄αριθμ. πρωτ.17468/12-09-2023 έγγραφη εισήγηση του Προϊσταμένου της Δ/νσης Οικονομικών Υπηρεσιών του Δήμου Λεβαδέων με θέμα : *΄΄ Ανάθεση μίσθωσης υδροφόρων οχημάτων για αντιμετώπιση πυρκαγιών στην περιοχή του δήμου από 21/8/2023 έως 29/8/2023 με την διαδικασία της διαπραγμάτευσης χωρίς προηγούμενη δημοσίευση (σε προγενέστερο χρόνο)* **΄΄**  για συζήτηση του θέματος εκτός ημερήσιας διάταξης ως κατεπείγον .

Σύμφωνα με τις διατάξεις του άρθρου 77 παρ. 3 του του Ν. 4555/2018 «Πρόγραμμα Κλεισθένης» η επιτροπή μπορεί να αποφασίζει με την απόλυτη πλειοψηφία του συνολικού αριθμού των μελών της ότι συγκεκριμένο θέμα το οποίο δεν έχει εγγραφεί στην ημερήσια διάταξη είναι κατεπείγον να το συζητά και να λαμβάνει απόφαση γι΄ αυτό με την ίδια πλειοψηφία , πριν από την έναρξη της συζήτησης των θεμάτων της ημερήσιας διάταξης.

Ακολούθως ο Πρόεδρος κάλεσε τα μέλη να αποφασίσουν για το κατεπείγον του θέματος και την συζήτησή του πριν από την έναρξη της συζήτησης των θεμάτων που είναι εγγεγραμμένα στην ημερήσια διάταξη της συνεδρίασης σύμφωνα με την παραπάνω διάταξη.

Με ομόφωνη απόφασή τους τα μέλη της Επιτροπής δέχθηκαν το κατεπείγον του θέματος που τέθηκε για συζήτηση εκτός ημερησίας.

Κατόπιν ο Πρόεδρος έθεσε υπόψη των μελών την υπ΄αριθμ. πρωτ. 17468/12-09-2023 έγγραφη εισήγηση του Προϊσταμένου της Δ/νσης Οικονομικών Υπηρεσιών με την οποία εισηγείται ως κατωτέρω:

*΄Εχοντας υπόψη:*

*α) Το γεγονός των έκτακτων αναγκών εξαιτίας δασικών πυρκαγιών στην περιοχή του Δήμου Λεβαδέων τον Αύγουστο του 2023 (όπως αναλύεται παρακάτω) και την έκτακτη μίσθωση 4 υδροφόρων οχημάτων*

*β) Το άρθρο 75 του ΔΚΚ (Ν. 3463/06) περί αρμοδιοτήτων των δήμων στον τομέα Περιβάλλοντος ότι στις αρμοδιότητες των δήμων περιλαμβάνεται και «Η παροχή συνδρομής στην αρμόδια πυροσβεστική υπηρεσία, με κάθε πρόσφορο μέσο που διαθέτουν, για την αντιμετώπιση πυρκαγιών, ιδίως σε περιοχές που έχουν δασικό χαρακτήρα»*

*γ) Την παρ. 7 του άρθρου 158 του ΔΚΚ (Ν. 3463/06) που αναφέρει: «Στις περιπτώσεις του στοιχείου β’ της παρ. 4 του παρόντος και στις περιπτώσεις απευθείας ανάθεσης προμηθειών, παροχής υπηρεσιών, εκπόνησης μελετών και εκτέλεσης έργων όταν συντρέχει κατεπείγουσα ανάγκη, εάν δεν υπάρχει στον προυπολογισμό πίστωση ή αυτή που υπάρχει είναι ανεπαρκής, η αναγκαία τροποποίηση του προυπολογισμού γίνεται στην πρώτη, μετά την ανάθεση συνεδρίαση του δημοτικού συμβουλίου»*

*δ) Το γεγονός στην συνεδρίαση του δημοτικού συμβουλίου στις 29 Αυγούστου 2023 ψηφίσθηκε η 7η αναμόρφωση του προυπολογισμού του δήμου με την 183 απόφαση (ΑΔΑ: 6ΚΕΕΩΛΗ-6ΩΠ) στην οποία εγγράφηκε και πίστωση στον Κ.Α. Εξόδων 35/6233.013 με τίτλο «Μίσθωση υδροφόρων για την αντιμετώπιση των δασικών πυρκαγιών σε διάφορες περιοχές του Δήμου» συνολικού ποσού 61.901 ευρώ*

*ε) Το γεγονός ότι το ποσό της ανάθεσης για την μίσθωση των υδροφόρων οχημάτων (59.966,40 ευρώ) υπερβαίνει το όριο της απ’ ευθείας ανάθεσης από τον δήμαρχο (30.000 ευρώ + ΦΠΑ)*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| ***Ώρες μίσθωσης υδροφόρων οχημάτων για καταστολή των πυρκαγιών από 21/8/2023 έως 29/8/2023*** | | | | | | | | | | |
| ***Ημ/νία*** | ***21/8*** | ***22/8*** | ***23/8*** | ***24/8*** | ***25/8*** | ***26/8*** | ***27/8*** | ***28/8*** | ***29/8*** | ***Σύνολο ωρών*** |
|  | ***Ώρες εργασίας*** | | | | | | | | |  |
| ***Ον/μο ιδιοκτήτη*** |  | | | | | | | | | |
| *Γκώνιας Ιωάννης* | *4* | *24* | *24* | *24* | *24* | *24* | *24* | *24* | *20* | *192* |
| *Κωτσαδάμ Λουκάς* | *4* | *24* | *24* | *24* | *24* | *24* | *24* | *24* | *20* | *192* |
| *Σταύρου Λουκάς* | *4* | *24* | *24* | *24* | *24* | *24* | *24* | *24* | *20* | *192* |
| *Καφρίτσας Νικόλαος* |  | *4* | *24* | *24* | *24* | *24* | *24* | *24* | *20* | *168* |
| ***Σύνολο ωρών*** |  | | | | | | | | | ***744*** |
| *Κόστος ώρας, € (χωρίς Φ.Π.Α.)* |  |  |  |  |  |  |  |  |  | ***65,00*** |
| *Συνολικό κόστος, €* |  |  |  |  |  |  |  |  |  | *48.360,00* |
| *Φ.Π.Α. (24%), €* |  |  |  |  |  |  |  |  |  | *11.606,40* |
| ***Συνολικό κόστος με Φ.Π.Α., €*** |  |  |  |  |  |  |  |  |  | ***59.966,40*** |

*στ) Στο Ν. 4412/2016 «Δημόσιες συμβάσεις έργων, προμηθειών και υπηρεσιών» στο άρθρο 32 «Προσφυγή στη διαδικασία με διαπραγμάτευση χωρίς προηγούμενη δημοσίευση» η οποία μπορεί να εφαρμοστεί σύμφωνα με την παρ. 2 περ. γ « στο μέτρο που είναι απολύτως απαραίτητο,* ***εάν λόγω κατεπείγουσας ανάγκης οφειλόμενης σε  γεγονότα απρόβλεπτα για την αναθέτουσα αρχή, δεν είναι δυνατή η τήρηση των προθεσμιών*** *που  προβλέπονται για τις ανοικτές, κλειστές ή ανταγωνιστικές διαδικασίες με διαπραγμάτευση»*

*Η συνδρομή λόγων κατεπείγουσας ανάγκης που οφείλεται σε απρόβλεπτα γεγονότα, τότε μόνο δικαιολογεί τη συγκεκριμένη διαδικασία, όταν καθιστά αδύνατη την τήρηση όχι μόνο των κανονικών αλλά και των συντετμημένων προθεσμιών που προβλέπει ο νόμος (ΣτΕ* [*1592/2004*](https://www.nomotelia.gr/nservice22/document?documentId=361530) *ΝοΒ 2005 σελ. 2042, ΣτΕ* [*4169/1996*](https://www.nomotelia.gr/nservice22/document?documentId=39752)*).*

*«Απρόβλεπτες» περιστάσεις θεωρούνται τα έκτακτα πραγματικά γεγονότα, τα οποία δεν προέρχονται από παραλείψεις ή αμέλεια της αναθέτουσας αρχής και δεν μπορούσαν αντικειμενικά, σύμφωνα με τα διδάγματα της ανθρώπινης εμπειρίας και λογικής, να προβλεφθούν (ΕΣ Τμ. IV* [*46/2010*](https://www.nomotelia.gr/nservice22/document?documentId=645782)*,* [*25/2010*](https://www.nomotelia.gr/nservice22/document?documentId=645767)*,* [*22/2010*](https://www.nomotelia.gr/nservice22/document?documentId=645764)*)»*

*Διαπραγμάτευση χωρίς προηγούμενη δημοσίευση προκήρυξης είναι η διαδικασία εκείνη, κατά την οποία η αναθέτουσα αρχή ή ο αναθέτων φορέας προσφεύγει στους οικονομικούς φορείς της επιλογής της και διαπραγματεύεται τους όρους της σύμβασης με έναν ή περισσότερους από αυτούς. Η διαπραγμάτευση με έναν μόνο και όχι περισσότερους οικονομικούς φορείς αποτελεί δυνατότητα της αναθέτουσας αρχής ή του αναθέτοντος φορέα και δεν χρειάζεται να αιτιολογείται (ΕΣ Τμ. IV* [*88/2012*](https://www.nomotelia.gr/nservice22/document?documentId=783769)*). Συνεπώς, δεν απαιτείται στη συγκεκριμένη διαδικασία διαπραγμάτευσης η συλλογή προσφορών από περισσότερους του ενός οικονομικούς φορείς (ΕΣ Κλιμ. IV Τμ.* [*18/2015*](https://www.nomotelia.gr/nservice22/document?documentId=930829)*,* [*108/2014*](https://www.nomotelia.gr/nservice22/document?documentId=920633)*).*

*ζ) Επειδή από την φύση της δαπάνης η ανάθεση έχει ήδη συντελεστεί*

***Εισηγούμαστε στην Οικονομική Επιτροπή***

***Την ανάθεση της μίσθωσης*** *υδροφόρων οχημάτων για την αντιμετώπιση των πυρκαγιών στην περιοχή του Δήμου, από 21/8/2023 έως 29/8/2023 (εκ των πραγμάτων προγενέστερος χρόνος) με την διαδικασία της διαπραγμάτευσης χωρίς προηγούμενη δημοσίευση προκήρυξης και σύμφωνα με την παρ. 2 περ. γ του άρθρου 32 του Ν. 4412/16 εφαρμόζεται « στο μέτρο που είναι απολύτως απαραίτητο,* ***εάν λόγω κατεπείγουσας ανάγκης οφειλόμενης σε  γεγονότα απρόβλεπτα για την αναθέτουσα αρχή, δεν είναι δυνατή η τήρηση των προθεσμιών*** *που  προβλέπονται» στους κατωτέρω ιδιοκτήτες υδροφόρων οχημάτων:*

|  |  |
| --- | --- |
| ***Ον/μο ιδιοκτήτη*** | ***Σύνολο ωρών*** |
| *Γκώνιας Ιωάννης* | *192* |
| *Κωτσαδάμ Λουκάς* | *192* |
| *Σταύρου Λουκάς* | *192* |
| *Καφρίτσας Νικόλαος* | *168* |
| ***Σύνολο ωρών*** | ***744*** |
| *Κόστος ώρας, € (χωρίς Φ.Π.Α.)* | ***65,00*** |
| *Συνολικό κόστος, €* | *48.360,00* |
| *Φ.Π.Α. (24%), €* | *11.606,40* |
| ***Συνολικό κόστος με Φ.Π.Α., €*** | ***59.966,40*** |

**Η Οικονομική Επιτροπή λαμβάνοντας υπόψη :**

-Τις διατάξεις του άρθρου 40 του Ν.4735/2020 που αντικατέστησε το άρθρο 72 του

Ν.3852/2010

-Τις διατάξεις του Ν. 5013/2023 άρθρο 31 Αρμοδιότητες Οικονομικής Επιτροπής Δήμων - Τροποποίηση παρ. 1, αντικατάσταση παρ. 2, προσθήκη παρ. 4 στο άρθρο 72 του Ν.3852/2010

- του άρθρου 77 του Ν. 4555/2018,

-τις διατάξεις της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής»

-Το άρθρο 14 παρ.1 του Ν. 4625/19 καθώς και την παρ. 1 του άρθρου 203 του Ν. 4555/18

-Το υπ΄ αρ. πρωτ. πρωτ.17468/12-09-2023 έγγραφο του Προϊσταμένου της Δ/νσης Οικονομικών Υπηρεσιών του Δήμου Λεβαδέων

- Το γεγονός των έκτακτων αναγκών εξαιτίας δασικών πυρκαγιών στην περιοχή του Δήμου Λεβαδέων τον Αύγουστο του 2023 και την έκτακτη μίσθωση 4 υδροφόρων οχημάτων

**-** Τις διατάξεις του άρθρου 75 του ΔΚΚ καθώς και του άρθρου 158 παρ.7 του Ν. 3463/2006

- Τις διατάξεις του άρθρου 32 παρ. 2 του Ν. 4412/2016

- Τις διατάξεις του Ν. ΣτΕ 1592/2004 ΝοΒ σελ.2042 & ΣτΕ 4169/1996

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε

**ΑΠΟΦΑΣΙΖΕΙ ΟΜΟΦΩΝΑ**

**Την ανάθεση της μίσθωσης** υδροφόρων οχημάτων για την αντιμετώπιση των πυρκαγιών στην περιοχή του Δήμου, από 21/8/2023 έως 29/8/2023 (εκ των πραγμάτων προγενέστερος χρόνος) με την διαδικασία της διαπραγμάτευσης χωρίς προηγούμενη δημοσίευση και σύμφωνα με την παρ. 2 περ. γ του άρθρου 32 του Ν. 4412/16 εφαρμόζεται « στο μέτρο που είναι απολύτως απαραίτητο, **εάν λόγω κατεπείγουσας ανάγκης οφειλόμενης σε  γεγονότα απρόβλεπτα για την αναθέτουσα αρχή, δεν είναι δυνατή η τήρηση των προθεσμιών** που  προβλέπονται», στους κατωτέρω ιδιοκτήτες υδροφόρων οχημάτων:

|  |  |
| --- | --- |
| **Ον/μο ιδιοκτήτη** | **Σύνολο ωρών** |
| Γκώνιας Ιωάννης | 192 |
| Κωτσαδάμ Λουκάς | 192 |
| Σταύρου Λουκάς | 192 |
| Καφρίτσας Νικόλαος | 168 |
| **Σύνολο ωρών** | **744** |
| Κόστος ώρας, € (χωρίς Φ.Π.Α.) | **65,00** |
| Συνολικό κόστος, € | 48.360,00 |
| Φ.Π.Α. (24%), € | 11.606,40 |
| **Συνολικό κόστος με Φ.Π.Α., €** | **59.966,40** |

Η απόφαση πήρε αριθμό 183/2023.

ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 13-09-2023

ΤΑΓΚΑΛΕΓΚΑΣ ΙΩΑΝΝΗΣ Ο ΠΡΟΕΔΡΟΣ

ΤΑ ΜΕΛΗ

1.Μητάς Αλέξανδρος

2.Καλογρηάς Αθανάσιος

3.Σαγιάννης Μιχαήλ ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5 Καπλάνης Κωνσταντίνος